Andrea Doria (de vegatas Andrea d'Oria u Andrea D'Oria), naixito d'Oneglia (Republica de Chenova, hue Imperia, Italia) o 30 de noviembre de 1466 y muerto en Chenova (Republica de Chenova, hue Italia) o 25 de noviembre de 1560, estió un destacato marino y melitar chenovés, que desembolicó a suya carrera melitar succesivament a o servicio en primeras d'a suya patria, dimpués d'o Reino de Francia, y dimpués de l'Imperio espanyol, aliato con a Republica de Chenova. Como almirant, prenió parte en muitas batallas navals en a mar Mediterrania en as luitas contra l'Imperio otomán mientras as Guerras otomano-habsburguicas.